
คำอธิบายในแต่ละด้าน

ด้านการเรียนการสอนและคุณภาพบัณฑิต กระบวนการหรือการดำเนินงานที่ทำให้การเรียนการสอนมีประสิทธิภาพที่ดีขึ้น หรือเป็นการดำเนินงานส่งเสริมให้มีการผลิตบัณฑิตได้ตามกรอบมาตรฐาน และมีประสิทธิภาพ
ด้านงานวิจัย การศึกษาค้นคว้า วิเคราะห์หรือทดลองอย่างมีระบบ โดยอาศัยอุปกรณ์ หรือวิธีการ เพื่อให้พบข้อเท็จจริง หรือหลักการไปใช้ในการตั้งกฎ ทฤษฎี หรือแนวทางในการปฏิบัติ
ด้านบริการวิชาการและพันธกิจเพื่อสังคม  การให้บริการวิชาการด้านวิชาชีพแก่สังคมและชุมชน ที่ก่อให้เกิดความก้าวหน้าทางวิชาการแก่สังคม โดยอาศัยความรู้และความสามารถทางวิชาการ ตลอดจนการสร้างหรือเสริมประสบการณ์ในการประยุกต์วิชาการให้เหมาะสมกับสังคม 
ด้านทำนุบำรุงศิลปวัฒนธรรม การดําเนินงานทํานุบํารุงศิลปะและวัฒนธรรม โดยเห็นถึงความสำคัญและคุณค่าเรื่องศิลปะและวัฒนธรรมและพัฒนาสิ่งที่ดีงาม ความมีสุนทรีย์ และวัฒนธรรมที่พึงประสงค์ สามารถรองรับกับการเปลี่ยนแปลงของสังคม ทั้งในเรื่องความเชื่อ ค่านิยมและวัฒนธรรมใหม่ ๆ
ด้านนวัตกรรม และสิ่งประดิษฐ์  กระบวนการในการสร้างสรรค์สิ่งใหม่ ๆ ที่มีคุณค่าและสามารถนำไปปฏิบัติได้จริง โดยการประดิษฐ์ (invention) คือการสร้างสิ่งใหม่ที่ไม่เคยมีมาก่อน ส่วนนวัตกรรม (innovation) คือการนำแนวคิดที่มีอยู่มาปรับปรุงเปลี่ยนแปลงให้เกิดสิ่งใหม่ที่สร้างคุณค่า เช่น พัฒนาผลิตภัณฑ์ กระบวนการทำงาน หรือรูปแบบธุรกิจใหม่

ด้านการประกันคุณภาพ เป็นวิธีบริหารจัดการเพื่อเป็นหลักประกันหรือสร้างความมั่นใจว่ากระบวนการหรือการดำเนินงานจะทำให้ได้ผลลัพธ์ที่มีคุณภาพตรงตามที่กำหนด
ด้านบริหารจัดการ และการดำเนินงานที่ใช้เครื่องมือ Lean & Kaizen  การออกแบบกระบวนการทำงานให้มีประสิทธิภาพสูงสุดเพื่อตอบสนองความต้องการ และมีการเปลี่ยนแปลงที่ดีขึ้นอย่างต่อเนื่อง
ด้านเป้าหมายการพัฒนาที่ยั่งยืน SDGs มหาวิทยาลัยสงขลานครินทร์มุ่งขับเคลื่อนการพัฒนาสู่ความยั่งยืนสนับสนุนให้เกิดการพัฒนาและการจัดการด้านกายภาพสิ่งแวดล้อม และองค์ความรู้ตามกรอบแนวทางการพัฒนาอย่างยั่งยืน (Sustainable Development Goals: SDGs) ของสหประชาชาติ มีทั้งหมด 17 เป้าหมาย (Goals) ประกอบด้วย 
	SDG 1: ขจัดความยากจน (No Poverty)

SDG 2: ยุติความหิวโหย (Zero Hunger)

SDG 3: สุขภาพและความเป็นอยู่ที่ดี (Good Health and Well-being)

SDG 4: การศึกษาที่มีคุณภาพ (Quality Education)

SDG 5: ความเท่าเทียมทางเพศ (Gender Equality)

SDG 6: น้ำสะอาดและการสุขาภิบาล (Clean Water and Sanitation)

SDG 7: พลังงานสะอาดที่เข้าถึงได้ (Affordable and Clean Energy)

SDG 8: งานที่มีคุณค่าและการเติบโตทางเศรษฐกิจ (Decent Work and Economic Growth)

SDG 9: อุตสาหกรรม นวัตกรรม และโครงสร้างพื้นฐาน (Industry, Innovation, and Infrastructure)
	SDG 10: ลดความไม่เท่าเทียม (Reduced Inequalities)

SDG 11: เมืองและชุมชนที่ยั่งยืน (Sustainable Cities and Communities)

SDG 12: การบริโภคและการผลิตที่รับผิดชอบ (Responsible Consumption and Production)

SDG 13: การรับมือกับการเปลี่ยนแปลงสภาพภูมิอากาศ (Climate Action)

SDG 14: ทรัพยากรทางทะเล (Life Below Water)

SDG 15: ระบบนิเวศบนบก (Life on Land)

SDG 16: สันติภาพ ความยุติธรรม และสถาบันที่เข้มแข็ง (Peace, Justice, and Strong Institutions)

SDG 17: ความร่วมมือเพื่อเป้าหมาย (Partnerships for the Goals)

